
GULBENES NOVADA NOVUSA ČEMPIONĀTA 
NOLIKUMS

1. MĒRĶIS
1.1. Sekmēt novusa attīstību un popularitāti Gulbenes novadā.
1.2. Noskaidrot labākos novusa spēlētājus Gulbenes novadā.
1.3. Pilnveidot spēles prasmes un veidot sacensību pieredzi.

2. VIETA UN LAIKS 
Čempionāts notiek 6.kārtās Gulbenes novadā no 2026.gada 9. oktobra – 2027.gada 6. martam:
1.kārta – 09.10.2026. pl.18.00 – Ozolkalna kultūras un sporta centrā “Zīļuks”
2.kārta – 13.11.2026. pl.18.00 – Ozolkalna kultūras un sporta centrā “Zīļuks”
3.kārta, “Zelta kija” – 18.12.2026. pl.18.00 – Ozolkalna kultūras un sporta centrā “Zīļuks”
4.kārta – 08.01.2027. pl.18.00 – Ozolkalna kultūras un sporta centrā “Zīļuks”
5.kārta – 19.02.2027. pl.18.00 – Līgo kultūras namā
6.kārta – 06.03.2027. pl.10.00 – Bērzu sporta zālē, Gulbenē, Vidus ielā 7

3. ČEMPIONĀTA VADĪBA
3.1. Čempionātu organizē Gulbenes novada Sporta pārvalde.
3.2. Atbildīgais par čempionāta norisi – Valerijs Gabdulļins, t.29486380, valerijs.gabdullins@gulbene.lv 
3.3. Atbildīgais par čempionāta norisi ir tiesīgs izšķirt visus iesniegtos strīdus un protestus. 

4. DALĪBNIEKI 
4.1. Čempionātā aicināts piedalīties ikviens Gulbenes novada iedzīvotājs un tā viesis. 
4.2. Čempionāta dalībniekiem jāievēro novusa noteikumi, spēles ētika un šī nolikuma prasības.
4.3. Reģistrējoties čempionātam, dalībnieks apliecina, ka neiebilst savu personīgo datu izmantošanai sacensību protokolos, foto uzņemšanai pasākuma publicitātes nodrošināšanai. Dalībnieks apliecina, ka pats seko līdzi savam veselības stāvoklim.
4.4. Čempionātā dalība ir bez maksas.

5. ČEMPIONĀTA NORISES KĀRTĪBA UN VĒRTĒŠANA
5.1. Novusa čempionāts notiek pēc aktuālajiem apstiprinātajiem “Novusa spēles noteikumiem” (Latvijas Novusa federācijas mājas lapā).  
5.2. 1.-5.kārtā izspēle notiek pa pāriem. Pāri tiek pielozēti katrā kārtā atsevišķi.
5.3. 1.-5. kārtā tiek izspēlēti 5 “raundi”. Spēlē 4 setus. Punkti tiek piešķirti atbilstoši izcīnīto setu skaitam.
5.4. Čempionāta 1. - 5. kartā ir sekojošs vērtējums: 1.vieta – 50 punkti; 2.v. – 45 p.; 3.v. – 40 p.; 4.v.– 38 p.; 5.v. – 36 p.; 6.v. – 34 p.; 7.v. – 32 p.; 8.v. – 30 p.; 9.v. – 29 p.; 10.v. – 28 p. u.t.t..
5.5. Fināposmā punkti tiek piešķirti dubultā.
5.6. Kopvērtējumā vērtē 4 labāko kārtu un finālposma punktu summu. Uzvar dalībnieks, kurš ieguvis visvairāk punktus.
5.7. Vienāda punktu skaita gadījumā augstāka vieta dalībniekam, kuram augstāka vieta finālposmā.
5.8. Finālposmā dalībnieki spēlē individuāli. 
5.9. Dalībnieki spēlē ar savām novusa kijām un ripām, kas pilnībā atbilst Latvijas Novusa federācijas (LNF) noteiktajiem parametriem.
5.10. Čempionātā visi spēlē vienā grupā, neatkarīgi no vecuma vai dzimuma.

6. APBALVOŠANA 
6.1. Pēc katra posma apbalvo 1.- 3. vietas ieguvējus ar balvām. 
6.2. Finālposmā apbalvo 1.-3.vietas ieguvējus posmā un kopvērtējuma 3 labākos spēlētājus.

